પોરબંદર જિલ્લાના 79અને દેવભૂમિ દ્વારકા જિલ્લાના 104 મળી કુલ 183 જવાનોએ 8 મહિનાના સમયગાળા દરમિયાન તેમની તાલીમ સફળતાપૂર્વક પૂર્ણ કરી હતી. બિનહથીયારી લોકરક્ષક તાલીમ પૂરી થઈ હોવાથી દીક્ષાંત પરેડ સમારોહ યોજાયો હતો. આ કાર્યક્રમમાં પોરબંદર જિલ્લાના પોલીસ અધિક્ષક શોભા ભુતડાએ તાલીમ મેળવેલ તાલીમાર્થીઓને શુભેચ્છાઓ પાઠવી હતી અને એવું જણાવ્યું હતું કે પોલીસમાં ફરજ નિભાવવા જઈ રહેલા યુવાનો ખરા અર્થમાં દેશની સેવા કરવા જઈ રહ્યા છે અને તેમણે મેળવેલી વર્દીની આન, બાન અને શાનને જાળવી રાખીને સાચા અર્થમાં પ્રજાના મિત્ર બનવા આહવાન કર્યું હતું. આ તકે જુદી-જુદી કેટેગરીના જવાનોને શિલ્ડ પણ એનાયત કરવામાં આવ્યા હતા.